钦定古今图书集成/明伦汇编/氏族典/第620卷 > 《廖用贤尚友录》 > 尉迟运
## 钦定古今图书集成/明伦汇编/氏族典/第620卷 > 《廖用贤尚友录》 > 尉迟运

按《周书尉迟运传》，“运，大司空吴国公纲之子也。少彊
济，志在立功。魏大统十六年，以父勋封安喜县侯。孝
闵帝废，尊立世宗，令运奉迎于岐州，进爵周城县公。
保定三年，从杨忠攻齐之并州，以功别封第二子端
保城县侯。四年，出为陇州刺史。垂情抚纳，甚得时誉。
天和五年，入为小右武伯。六年，齐将斛律明月寇汾”
北，运从齐公宪御之，攻拔其伏龙城。进爵广业郡公。
宣帝在东宫，高祖以运为右宫正。卫剌王直作乱，运
率留守兵击之，直大败而走。授大将军，拜柱国，进爵
卢国公。宣政元年，转司武上大夫，总宿卫军事。运之
为宫正也，数进谏于帝，帘不能纳，反疏忌之。大象元
年二月，遂以忧薨，时年四十一。谥曰中。子靖嗣。大象
末，仪同大将军。